stanford-oval/wikipedia huggingface dataset:
เดอะคัลเลอร์ออฟมายเลิฟ
รางวัล

| ปี (พ> ศ.) | งานประกาศรางวัล | รางวัล |
| --- | --- | --- |
| 2537 | รางวัลแกรมมี่ | แก่เดวิด ฟอสเตอร์ และเชอรีมี ลับบ็อก สำหรับทำนองยอดเยี่ยม เพลง "เว็นไอฟอลอินเลิฟ" |
| 2537 | รางวัลจูโน่ | นักร้องหญิงแห่งปี |
| 2537 | รางวัลเฟลิกซ์ | นักร้องหญิงแห่งปี |
| 2537 | รางวัลเฟลิกซ์ | นักร้องชาวควิเบกที่ประสพความสำเร็จนอกจากภาษาฝรั่งเศส |
| 2537 | รางวัลเฟลิกซ์ | นักร้องชาวควิเบกที่ประสพความสำเร็จมากที่สุดนอกเขตควิเบก |
| 2538 | เวิร์ลด์ มิวสิก อวอร์ดส | นักร้องหญิงแคนาดายอดขายทั่วโลกสูงสุดแห่งปี |
| 2538 | รางวัล Ivor Novello | เพลงแห่งปี  "ธิงค์ทไวซ์" |
| 2538 | รางวัลจูโน่ | อัลบั้มแห่งปี "เดอะคัลเลอร์ออฟมายเลิฟ" |
| 2538 | รางวัลจูโน่ | อัลบั้มยอดขายยอดเยี่ยม (ในและนอกประเทศ)"เดอะคัลเลอร์ออฟมายเลิฟ" |
| 2539 | รางวัลโกลด์ดิสก์ | เพลงสากล "ทูเลิฟยูมอร์" |
| 2539 | รางวัลไออาร์เอ็มเอ | อัลบั้มสากลของนักร้องหญิงยอดเยี่ยม "เดอะคัลเลอร์ออฟมายเลิฟ" |
| 2539 | รางวัลมัลตามิวสิก | ศิลปินสากลยอดขายยอดเยี่ยม |
| 2539 | รางวัลเอ็มไอดีอีเอ็ม | รางวัลสำหรับยอดขายในยุโรปมากกว่า 10 ล้านแผ่นใน ค.ศ. 1996 |

เซลีนยังได้รับการเสนอชื่อในรางวัลแรมมี่ อีก 2 รางวัลดังต่อไปนี้
รางวัลแกรมมี่สำหรับผลงานป๊อปยอดเยี่ยม – "เว็นไอฟอลอินเลิฟ" (พ.ศ. 2537)
รางวัลแกรมมี่สำหรับผลงานป๊อปหญิงยอดเยี่ยม – "เดอะพาวเวอร์ออฟเลิฟ" (พ.ศ. 2538)
เซลีนยังได้รับการเสนอชื่อเข้าชิงรางวัล อเมริกัน มิวสิก อวอร์ดส์ ดังนี้
ซิงเกิลปีอปร็อกที่เป็นที่ชื่นชอบ – "เดอะพาวเวอร์เลิฟ" (พ.ศ. 2538)
ดิแอลเวิร์ด

ดิแอลเวิร์ด  (อังกฤษ: The L Word) คือละครโทรทัศน์เกี่ยวกับกลุ่มเพื่อนเลสเบี้ยนและหญิงสาวไบเซ็กช่วล ที่ออกเริ่มออกอากาศครั้งแรกเมื่อวันที่ 18 มกราคม 2004 ผ่านเครือข่ายเคเบิลของค่าย Showtimeในประเทศสหรัฐอเมริกา เครือข่าย Living TV ในประเทศอังกฤษ และ Showcase Television ในประเทศแคนาดา เขียนบทและสร้างสรรค์โดย Ilene Chaiken, Guinevere Turner และRose Troche
ตัวละคร

Jennifer Beals รับบท Bette Porter/
Erin Daniels รับบท Dana/
Leisha Hailey รับบท Alice/
Laurel Holloman รับบท Tina/
Mia Kirshner รับบท Jenny/
Pam Grier รับบท Kit พี่สาวของ Bette/
Karina Lombard รับบท Marina/
Katherine Moennig รับบท Shane/
Daniela Sea รับบท Max/
Sarah Shahi รับบท Carmen/
Rachel Shelley รับบท Helena
เรื่องย่อ > Season 2

เริ่มต้นด้วยการแนะนำตัวละครใหม่อย่าง Carmen de la Pica Morales (Sarah Shahi) ดีเจสาวที่เต็มเปี่ยมไปด้วยความมั่นใจ ซึ่งใน Seasonที่สองนี้ เธอเริ่มมีความสัมพันธ์ลึกซึ้งกับ Shane และ Jenny ไปพร้อมๆกัน ในขณะที่ตัวละครสำคัญของSeason ที่สองนี้ อีกตัวอย่าง Helena Peabody (Rachel Shelley) ลูกสาวของสปอนเซอร์รายใหญ่ของหอศิลป์ที่ Bette ทำงานอยู่ กลับกลายเป็นมาคนรักของที่ Tina และมือที่สามระหว่าง Tina และ Bette ทำให้สัมพันธภาพระหว่าง Tina และ Bette ยิ่งย่ำแย่ลงเรื่อยๆ
Mark Wayland (Eric Lively) ตากล้องและนักทำหนังสารคดีอิสระ ได้ย้ายเข้ามาอยู่ที่บ้านและเป็นรูมเมทของ Shane และ Jenny โดย Mark เริ่มถ่ายทำหนังสารคดีของเขาด้วยการซ่อนกล้องไว้ทุกซอกทุกมุมของบ้านเพื่อแอบถ่ายความเป็นไปของ Shane และ Jenny แต่ในที่สุด Jenny ก็พบเทปที่ Mark แอบถ่ายเรื่องราวของพวกเธอ รวมถึงค้นพบเทป คำสารภาพรักของ Carmenที่มีต่อ Shane เมื่อ Jenny รู้ความจริงทั้งหมด Mark จึงสำนึกผิดและไปปลดกล้องทุกตัวในบ้านออกทั้งหมด พร้อมทั้งไปสารภาพผิดกับทุกคน Jenny ยอมให้ Mark อยู่บ้านต่อไปแต่ก็แสดงอาการปั้นปึ่งใส่ Mark ตลอดเวลา
เนื้อหาในซีซั่นที่สองนี้ ตัวละครทุกตัวต่างมีความลับ พัฒนาการและสัมพันธภาพชวนอึ้งตลอดทั้งเรื่อง อย่างในคู่ของ Bette ที่เคยยืนยันว่ารักมั่นคงกับ Tina ในซีซั่นนี้ก็กลับลักลอบมีสัมพันธ์กับ Candace ช่างไม้ที่มาช่วยตกแต่งหอศิลป์ , Bette และTina เลิกกัน แต่ก็ค่อยๆฟื้นฟูสัมพันธภาพกันใหม่อย่างช้าๆ Tina แอบไปทำกิ๊ฟอีกครั้ง และครั้งนี้เธอก็ตั้งท้องสมใจ แต่เธอก็ปิดบัง Bette ไม่ให้รู้ว่าเธอท้อง ในขณะที่ Tina เองก็นอกใจ Bette โดยหันไปคบกับ Helena หลังจากที่เธอได้รับทุนก้อนใหญ่มูลนิธิ Peabody ที่ Helena เป็นสปอนเซอร์อยู่ Helena ค่อยๆเริ่มทำลายชีวิตของ Bette ทีละน้อยๆ ทั้งเรื่องชีวิตคู่และ
การงาน Helena ไล่ Bette ออกจากงานที่เธอทำอยู่ ภายหลังการเสียชีวิตของ Melvin พ่อบังเกิดเกล้าของ Bette และ Kit ชีวิตของ Bette เริ่มตกต่ำลงเรื่อยๆ
Tim แฟนเก่าของ Jenny ย้ายไปทำงานที่ Ohio ในขณะที่ Jenny ยังคงอาศัยอยู่ในบ้านของ Tim โดยเธอแชร์ค่าเช่ากับ Shane และ Mark , Jenny และ Shane กลายเป็นเพื่อนสนิทกันอย่างรวดเร็ว แต่สุดท้ายทั้งคู่ก็ต้องมาแย่ง Carmen กันเอง ในขณะที่ Marina พยายามฆ่าตัวตายและถูกนำตัวไปรักษาที่โรงพยาบาลในบ้านเกิดของเธอที่อิตาลี
Alice และ Dana ตกหลุมรักและสารภาพรักซึ่งกันและกัน ท่ามกลางงานแต่งงานระหว่าง Dana และ Tonya ที่กำลังจะจัดขึ้น จนกระทั่งในที่สุดงานแต่งงานก็เป็นอันต้องล้มเลิก เพราะ Tonya เองก็นอกใจ Danya ไปคบคนอื่นเช่นกัน Alice และ Dana เริ่มคบกันอย่างจริงจัง แต่แล้ว Lara คนรักเก่าของ Dana ก็ปรากฏตัวขึ้นมาอีกครั้งหนึ่ง ทำให้ Alice หึงมาก
Kit ซื้อร้าน Planet ต่อจาก Marina และเริ่มมีความสัมพันธ์กับชายมีครอบครัวแล้วอย่าง Benjamin Bradshaw นักพูดมืออาชีพ
ในช่วงท้ายของซีซั่นที่สอง Jenny เริ่มนึกประสบการณ์ประสบการณ์เลวร้ายในวัยเด็กที่เธอโดนข่มขืน ในขณะที่ Shaneและ Carmen เริ่มหันกลับมาคบกันอย่างจริงจัง Shane สารภาพรักกับ Carmen ซึ่งเป็นครั้งแรกในชีวิตที่ Shane สารภาพรัก!
Tina เริ่มทำงานหนักขึ้นและให้กำเนิดลูกสาวชื่อ Angelica อย่างยากลำบาก ท่ามกลางสถานการณ์ของครอบครัวที่ย่ำแย่ Bette ตกงาน และทะเลาะกับ Tina บ่อยขึ้น จนทำให้ Bette เริ่มที่จะมีความสนใจที่จะหาคนรักใหม่ เพื่อนทุกคนในกลุ่ม Alice, Dana, Shane, Carmen และ Jenny พร้อมด้วย Kit พี่สาวของ Bette มาร่วมแสดงความยินดีกับ Bette และ Tinaที่ได้ลูกสมใจ!
เรื่องย่อ > Season 4

Season 4 มีกำหนดออกฉายที่ประเทศสหรัฐอเมริกา ทางเครือข่าย showtime ต้นเดือนมกราคม 2007
สปอยด์ : เรื่องย่อตอนแรกของ The L Word ซีซั่น 4

เขียนบทและกำกับโดย ไอลีน ไชเค่น
ซีซั่น 4 เปิดเรื่องด้วย หลังจากงานแต่งงานของเชนและคาร์เมนผ่านไปสี่เดือน
เชนหัวเสียที่คาร์เมนไม่รับโทรศัพท์ แถมครอบครัวของคาร์เมนก็สั่งห้ามไม่ให้
เชนพบกับคาร์เมนอีกอย่างเด็ดขาด
Helena ซึ่งหลังจากถูกแม่ตัดออกจากกองมรดก เธอสูญเสียโรงถ่ายภาพยนตร์ที่เธอ
รักไปด้วย ทำให้เฮเลน่าเองก็ต้องเริ่มออกหางานทำอย่างจริงจัง เธอต้องออกไปสัมภาษณ์
งาน งานแล้วงานเล่า
ส่วนเบ็ธก็ไม่ได้พบแองเจลลิก้า ลูกสาวของเธออีกเลย นับตั้งแต่เธอพาตัวแองเจลลิก้า
ไปส่งคืนให้ทีน่า เพราะทีน่าขู่เบ็ธว่าจะแจ้งตำรวจถ้าเธอไม่คืนแองเจลิก้าให้กับเธอ
ทีน่าหนีกลับบ้านไปเยี่ยมพ่อแม่ที่เท็กซัสพร้อมกับแองเจลลิก้าทำให้เบ็ธหงุดหงิดและ
พาลโกรธคนทั้งโลก เธอจึงหันไปทุ่มเทกับงานจัดแสดงศิลปะ ซึ่งเธอก็ยังไม่วายหงุดหงิด
และหัวเสียที่ผลงานออกมาไม่เพอร์เฟ็คอย่างที่เธอคาดหวังไว้ แถมศิลปินเจ้าของผลงาน
ก็โกรธเธอที่ผลงานออกมาไม่ดีและจึงโทรไปฟ้องหัวหน้าของเธอ (รับบทโดยมารี แมทลิน)
Papi (ตัวละครใหม่ในซีซั่น 4) เกลียดขี้หน้าเชนมาก เนื่องจากสาวๆที่เธอกำลังคั่วอยู่นั้น
ทุกคนต่างพูดถึงแต่เชน จนทำให้เธอเซ็ง!ในขณะที่ Tasha สาวมาดเข้มจากกองทัพ
ซึ่งเป็นตัวละครใหม่ในซีซั่นนี้ก็เริ่มสนใจในตัวอลิซอย่างเห็นได้ชัด!
ลาร่าย้ายไปนิวยอร์กเพื่อรับหน้าตำแหน่งเชฟประจำร้านอาหารอย่างเต็มตัว
ในขณะที่อลิซยังคงโศกเศร้ากับการจากไปของเดน่า แต่เธอก็อดไม่ได้ที่จะ
ให้ความสนใจสองสาว Tasha และ Papi ซึ่งเป็นตัวละครใหม่ในซีซั่นนี้
Kit ก็ท้องได้สี่เดือน แองกัสแฟนหนุ่มของKit เริ่มเครียดจัดเพราะต้องออกไปหา
งานประจำทำ เพื่อหาเลี้ยง Kit และลูกที่กำลังจะเกิดมา จนในที่สุดทั้งคู่ก็มีปากเสียงกัน
และทำให้แผนการแต่งงานของทั้งคู่มีอันต้องล้มไป
เบ็ธพยายามโทรติดต่อทีน่า แต่ทีน่าไม่รับสาย พ่อแม่ของทีน่าพยายามหว่านล้อม
ให้ทีน่ากลับไป LA แต่ทีน่าไม่ยอมกลับเพราะหลังจากที่เฮเลน่าถูกแม่ของเธอตัดออก
จากกองมรดก เธอเลยต้องพลอยตกงานไปด้วย เธอจึงไม่อยากกลับไป LA
และตอนนี้เธอเองก็โกรธและเกลียดเบ็ธมากที่มาแย่งลูกไปจากเธอ
แม่ของทีน่าคุยกับทีน่าว่าเธอเคยคิดว่า เบ็ธคือคนคนเดียวที่ใช่สำหรับทีน่า แต่ตอนนี้เธอ
ไม่เข้าใจว่าอะไรทำให้ทีน่าเปลี่ยนความรู้สึกที่มีต่อเบ็ธไป ? ทีน่าตอบว่า เธอต้องการสิ่ง
ที่พ่อแม่ของเธอมีในตอนนี้ นั่นคือ ครอบครัวที่มีพ่อแม่ลูก!
เฮเลน่าพยายามที่จะติดต่อแม่ของเธอ แต่ดูเหมือนว่า แม่ของเธอ เพ็กกี้ พีบอดี้จะยุ่งอยู่กับ
การเดินทางไปรอบโลกด้วยเครื่องบินเจ็ทส่วนตัว
อลิซยังคงจัดรายการวิทยุของเธอต่อไป พร้อมๆไปกับการเป็นฟรีแลนซ์เขียนบทความ
ให้กับนิตยสาร LA แมกกาซีนควบคู่ไปด้วย
เจนนี่เริ่มเขียนหนังสือเล่มใหม่ของเธออีกครั้ง ซึ่งเป็นเนื้อหาเกี่ยวกับเรื่องราวการแปลง
เพศของแมกซ์
เบ็ธก็ติดต่อไปที่บ้านพ่อแม่ของทีน่าและได้คุยกับทีน่าในที่สุด
จบตอนแรกของซีซั่น 4
แหล่งข้อมูลอื่น

L Word Thai
The L Word Webboard Thailand[ลิงก์เสีย]
ท่าอากาศยานนานาชาติออราเดอา

ท่าอากาศยานนานาชาติออราเดอา (โรมาเนีย: Aeroportul Internațional Oradea; (IATA: OMR, ICAO: LROD)) เป็นท่าอากาศยานนานาชาติที่ตั้งอยู่ในนครออราเดอา ประเทศโรมาเนีย โดยตั้งอยู่ห่างออกไป 5 km (3.1 mi) ทางใต้ของใจกลางนครออราเดอา ใกล้กับพรมแดนประเทศฮังการี สนามบินเชื่อมต่อเข้ากับถนนสายยุโรป E60 และบนถนนสายทรานซิลวาเนียที่กำลังอยู่ในโครงการวางแผนก่อสร้าง ให้บริการนครออราเดอารวมถึงสถานที่ท่องเที่ยวอื่นในภูมิภาค เช่น เขตบ่อน้ำพุร้อนเบออีเลเฟลิกซ์ และ เขตอนุรักษ์ปาดิช
ท่าอากาศยานนี้เปิดใข้งานในปี 1938 และนับตั้งแต่การปรับสภาพครั้งใหญ่ในปี 2016 ท่าอากาศยานออราเดอามียอดผู้โดยสารเพิ่มสูงขึ้นในระดับที่มีศักยภาพสามารถแข่งขันกับท่าอากาศยานเดเบรเชนในฮังการีซึ่งตั้งอยู่ติดกัน
แดล

เดล (ฝรั่งเศส: D'elles) คืออัลบั้มภาษาฝรั่งเศสของเซลีน ดิออน ที่ออกจำหน่ายในช่วงวันที่ 18 พฤษภาคม พ.ศ. 2550 - 27 กุมภาพันธ์ พ.ศ. 2551  ในบางประเทศในยุโรปที่ใช้ภาษาฝรั่งเศส แคนาดา และญี่ปุ่น รูปแบบการจำหน่ายประกอบไปด้วยรูปแบบซีดีธรรมดา, รูปแบบดิจิแพ็ก และรูปแบบกล่องนักสะสม นับเป็นอัลบั้มชุดที่ 34 ของเซลีน และเป็นอัลบั้มภาษาฝรั่งเศสลำดับที่ 23
แดล สร้างสรรค์ขึ้นบนแนวคิดเชิดชูความเป็นอิตสรี โดยมีนักแต่งเพลงภาษาฝรั่งเศสทั้งชาวแคนาดาเชื้อสาวฝรั่งเศสและชาวฝรั่งเศสเองร่วมกันประพันธ์เพลงในอัลบั้มกว่า 10 คน เริ่มบันทึกเสียงตั้งแต่ช่วงเดือนธันวาคม พ.ศ. 2549 เสร็จสิ้นในช่วงเดือนกุมภาพันธ์ พ.ศ. 2550 ณ พิกโคโลสตูดิโอส์ (Piccolo Studios) ในมอนทรีออลและมหานครนิวยอร์ก ประเทศสหรัฐอเมริกา โดยใช้เพลง "เอซีลนองแรสเตกวีน (เชอเซอเรแซลเลอ-ลา)" เป็นซิงเกิลในการประชาสัมพันธ์ยอดขายอัลบั้มเป็นซิงเกิลแรก เริ่มจำหน่ายเมื่อวันที่ 13 มีนาคม พ.ศ. 2550 และมีการเผยแพร่เพลงอื่นๆ ในแต่ละสถานที่แตกต่างกันไป
เซลีนประชาสัมพันธ์อัลบั้มดังกล่าวด้วยการบันทึกเทปรายการพิเศษ 2 รายการในฝรั่งเศสและแคนาดา โดยมีการนำเทปบันทึกรายการพิเศษดังกล่าวออกอากาศทางช่อง TF1 และ TVA ในฝรั่งเศสและแคนาดาตามลำดับ และออกอากาศในเมืองมอนทรีออลเมื่อวันที่ 11 - 12 พฤษภาคม พ.ศ. 2550
ข้อมูลอัลบั้ม

อัลบั้ม "เดล" สร้างสรรค์ขึ้นโดยแนวคิดที่เชิดชูความเป็นอิตสรี เนื้อร้องของเพลงทั้งสิบสามเพลงในอัลบั้มจึงมีนักประพันธ์สตรีเลื่องชื่อซึ่งเป็นชาวฝรั่งเศสและชาวแคนาดาเชื้อสายฝรั่งเศสแต่งขึ้นทั้งสิ้น อาทิ ฟรองซัว โดแร็ง (ฝรั่งเศส: Francoise Dorin), คริสตีน ออบัง (ฝรั่งเศส: Christine Orban), นีนา บูราอุย (ฝรั่งเศส: Nina Bouraoui), มารี บาแบช (ฝรั่งเศส: Marie Laberge), ลีส เปแย็ต (ฝรั่งเศส: Lise Payette), เดอนีส บงบาดีเย (ฝรั่งเศส: Denise Bombardier), นาตาลี แนชเชน (ฝรั่งเศส: Nathalie Nechtschein), โชแวต อาลีส แบนีเย (ฝรั่งเศส: Jovette Alice Bernier), ชาแนต แบตรอง (ฝรั่งเศส: Janette Bertrends) และบารอนชอช ซอง (ฝรั่งเศส: Baronne George Sand)
เพลง "เอซีลนองแรสเตกวีน (เชอเซอเรแซลเลอ-ลา)" เป็นซิงเกิลแรกและเป็นซิงเกิลเดียวในอัลบั้มนีที่ก้าวขึ้นสู่อันดับ 1 ในชาร์ตซิงเกิลของประเทศฝรั่งเศส[ต้องการอ้างอิง] นอกจากนี้ เพลงหลายเพลงจากอัลบั้มนี้ อาทิ "อิมมองซีเต", "เลอตองกีกง", "องเซแอมเมอาโกส" และ "อาโกส" ยังได้รับการเผยแพร่ทางวิทยุในประเทศฝรั่งเศสและโปแลนด์[ต้องการอ้างอิง] กับทั้งเซลีน ดิออนได้ร้องเพลง "อาโกส" ระหว่างการเยือนฝรั่งเศสเมื่อกลางเดือนตุลาคม พ.ศ. 2550[ต้องการอ้างอิง] อีกด้วย
เดล วางแผงใน 3 รูปแบบ[ต้องการอ้างอิง]คือ
ซีดีธรรมดา
ดับเบิลดิจิแพ็ค (ประกอบด้วย ซีดี, ดีวีดีเบื้องหลังการถ่ายทำ ชื่อว่า 'Céline parle D'elle (s),' Booklet รูปภาพเซลีน และ Booklet เนื้อเพลง)
ฉบับนักสะสม (ประกอบด้วย ซีดี, ดีวีดีเบื้องหลังการถ่ายทำ ชื่อว่า'Céline parle D'elle (s),' Mini-booklet รูปภาพเซลีน และ Mini-booklet เนื้อเพลง, และ โปสการ์ด 4 ใบ )
การสนับสนุนยอดขายอัลบั้ม

เซลีน ดิออนบันทึกรายการโทรทัศน์พิเศษ 2 รายการเพื่อเป็นการโปรโมตอัลบั้ม แดล รายการแรกสำหรับเครือข่ายโทรทัศน์ฝรั่งเศส TF 1 และอีกรายการหรึ่งสำหรับ Quebecer TVA ซึ่งบันทึกภาพที่มอนทรีออล ระหว่างวันที่ 11 - 12 พฤษภาคม พ.ศ. 2550
ความสำเร็จในชาร์ต

แดล ขึ้นสู่อันดับสูงสุดของชาร์ทอัลบั้มชาวแคนาดา ด้วยยอดขายกว่า 72,200 แผ่น (รวมไปถึง  69,285  ในเกแบ็ก) และอันดับ 1 ในฝรั่งเศส กับยอดขายหว่า 55,244 แผ่น และขึ้นสู่อันดับ 1 ในเบลเยี่ยม 25,000 แผ่น (โกลด์) ในสวิตเซอร์แลนด์อยู่ในอันดับที่ 3[ต้องการอ้างอิง]
รายชื่อเพลง

| # | ชื่อเพลง (คำแปลชื่อเพลง) | ชื่อเพลงในภาษาเดิม | ผู้ประพันธ์ | ความยาว |
| --- | --- | --- | --- | --- |

| 1. | เอซีลนองแรสเตกวีน (เชอเซอเรแซลเลอ-ลา)   (และหากต้องเหลือผู้หญิงอยู่เพียงคนเดียว (ฉันจะเป็นผู้หญิงคนนั้น))  | Et s'il n'en restait qu'une (je serais celle-là) | F. Dorin, D. Gategno | 3:32 |
| 2. | อีมองซีเต   (ไพศาล)  | Immensité | N. Bouraoui, J. Veneruso | 3:34 |
| 3. | อาโกส   (เหตุว่า)  | A cause | F. Dorin, J. Veneruso | 3:14 |
| 4. | เชอแชกเชอล็อม    (ฉันเพียรหาร่มเงา)  | Je cherche l'ombre | Lise Payette, J. Veneruso | 3:12 |
| 5. | เลปาราดี   (ชั้นฟ้า)  | Les paradis | N. Bouraoui, G. Arzel | 3:56 |
| 6. | ลาดีวา   (ดุริยกวีหญิง)  | La diva | Denise Bombardier, E. Benzi | 4:23 |
| 7. | ฟามก็อมเมอชากูน   (ก็เป็นหญิงเหมือนบรรดาหญิงทั่วไปนั่นแล้ว)  | Femme comme chacune | J. A. Bernier, E. Benzi | 3:39 |
| 8. | ซีเชเตแกลเกิง   (หากได้เป็นใครบางคน)  | Si j’étais quelqu’un | N. Nechtschein, E. Benzi | 3:57 |
| 9. | เชอเนอซุยปาแซล   (ก็ฉันไม่ใช่หล่อน)  | Je ne suis pas celle | C. Orban, D. Gategno | 4:12 |
| 10. | เลอต็องกีกง   (เวลาอันสำคัญ)  | Le temps qui compte | M. Laberge, J. Veneruso | 2:54 |
| 11. | แลตเตรอเดอชอร์ชซ็องอาอัลเฟรเดอมูเซ   (จดหมายจากช็อช ซอง ถึงอัลเฟร เดอ มูสเซ)  | Lettre de George Sand à Alfred de Musset | George Sand, E. Benzi | 4:31 |
| 12. | องเซแอมเมอาโกส   (เราเคยรักกันเพราะเหตุว่า)  | On s'est aimé à cause | F. Dorin, Marc Dupré, J. F. Breau | 4:04 |
| 13. | แบร์เชิส   (กล่อมนิทรา)  | Berceuse | J. Bertrand, D. Gategno | 2:39 |
| Bonus DVD | Bonus DVD | Bonus DVD | Bonus DVD |  |
| 1. | เซลีนปาร์เลอแดล   (เซลีนกล่าวถึงบรรดาหล่อน)  | Céline parle d'elles | C. Mathieu | 24:00 |
ชาร์ต

| ประเทศ | อันดับ สูงสุด | จำนวนสัปดาห์ | สถานะ | จำนวนแผ่น |
| --- | --- | --- | --- | --- |
| Belgium Wallonie | 1 (3w) | 19 | Gold | 25,000 |
| Canada | 1 (2w) | 18 | 2x Platinum | 200,000 |
| France | 1 (2w) | 18 | Platinum | 300,000 |
| France (Formats Longs)  | 1 (2w) | 18 | - | - |
| France (Digital)  | 1 (1w) | 7 | - | - |
| Quebec | 1 (2w) | 18 | - | - |
| Switzerland | 3 | 16 | Gold | 10,000 |
| World | 7 | 3 | - | 1,000,000 |
| Cyprus | 10 | 13 | - | n/a |
| Europe | 10 | 9 | - | n/a |
| Estonia | 17 | 3 | - | n/a |
| Belgium Flanders | 18 | 6 | - | - |
| Poland | 26 | 3 | - | n/a |
| Greece | 27 | 11 | - | n/a |
| Italy | 35 | 3 | - | n/a |
| Netherlands | 50 | 5 | - | n/a |
| Germany | 52 | 1 | - | n/a |
| Hungary | 64 | 8 | - | n/a |
ประวัติการจำหน่าย

| เขต/ภูมิภาค | วันจำหน่าย | ค่าย | รูปแบบ | เลขที่ในรายการสินค้า |
| --- | --- | --- | --- | --- |
| ยุโรป | 18 พฤษภาคม พ.ศ. 2550 | โคลัมเบีย | ซีดี | 88697047962 |
| ยุโรป | 18 พฤษภาคม พ.ศ. 2550 | โคลัมเบีย | ซีดี/ดีวีดี | 88697069102 |
| ยุโรป | 18 พฤษภาคม พ.ศ. 2550 | โคลัมเบีย | ซีดี/ดีวีดี/โปสการ์ด | 88697073002 |
| แคนาดา | 22 พฤษภาคม พ.ศ. 2550 | โคลัมเบีย | ซีดี | 88697047962 |
| แคนาดา | 22 พฤษภาคม พ.ศ. 2550 | โคลัมเบีย | ซีดี/ดีวีดี | 88697069102 |
| ญี่ปุ่น | 27 กุมภาพันธ์ พ.ศ. 2551 | อีพิก | ซีดี | EICP-952 |
นักสืบหุ่นยนต์ (ชุดหนังสือ)

นักสืบหุ่นยนต์ เป็นชุดนิยายวิทยาศาสตร์ ที่ประกอบด้วย นวนิยาย 4 เล่ม กับเรื่องสั้นอีกหนึ่งเรื่อง ประพันธ์โดย ไอแซค อสิมอฟ นับเป็นรหัสคดีแนววิทยาศาสตร์ชุดแรก ที่มีเรื่องราวเกี่ยวข้องกับหุ่นยนต์   โดย อสิมอฟ ได้วางเรื่องชุดนี้ให้อยู่ในช่วงที่มนุษย์ระลอกแรกได้ก่อตั้งรกรากในอวกาศ  โดยมีลักษณะสังคมที่แตกต่างและการเมืองที่ซับซ้อนระหว่างโลกที่เป็นภพกำเนิดที่เป็นสังคมซึ่งปฏิเสธการอยู่ร่วมกับหุ่นยนต์ (ชาวโลก) และภพรอบนอก ซึ่งมนุษย์มีหุ่นยนต์จำนวนมากคอยรับใช้และบริการ (ชาวอวกาศ)
เรื่องชุดนี้นับเป็นเรื่องราวที่ต่อเนื่องจากชุด "ข้าคือหุ่นยนต์" และเป็นเรื่องราวก่อนชุดจักรวรรดิ และชุดสถาบันสถาปนา ในบางตอนยังกล่าวถึงตัวละครในชุดข้าคือหุ่นยนต์ และตัวละครในชุดนี้ก็ยังปรากฏอยู่ในบางตอนของชุดสถาบันสถาปนา ด้วย
เรื่องในชุด

นครโลหะ (The Cave of Steel)
นครสุริยะ (The Naked Sun)
นครอรุณรุ่ง (The Robot of Dawn)
นครหุ่นยนต์ (Robot and Empire)
คดีชิงผลงานคณิตศาสตร์ (Mirror Image) - เรื่องสั้นรหัสคดีเรื่องเดียวในชุด
โลกและภพรอบนอก

โลก
พิภพออโรร่า
พิภพเนกซอน
พิภพโซลาเรีย
ตัวละครสำคัญ

อีไลจาห์ แบลี่ย์
ดานีล โอลิวาล์ว
จิสการ์ด เรเวนดอล์ฟ
ฮาน ฟาสโตล์ฟ
แกลเดีย เดลแมร์
เคลเดน อมานิโร
ดูเพิ่ม

รายชื่อนิยายวิทยาศาสตร์ไทย
| ด ค กวรรณกรรมชุดนักสืบหุ่นยนต์ ของ ไอแซก อสิมอฟ |
| --- | --- |
ชื่อหนังสือ:  นครโลหะ  นครสุริยะ  นครอรุณรุ่ง  นครหุ่นยนต์ 
พิภพ:  โลก  พิภพออโรร่า  พิภพโซลาเรีย  พิภพแบลีย์ 
ตัวละคร:  อีไลจาห์ แบลี่ย์  ดานีล โอลิวาว์  จิสการ์ด เรเวนต์ลอฟ  ฮาน ฟาสโตล์ฟ  แกลเดีย เดลแมร์  เคลเดน อมานิโร 
อื่น ๆ:  กฎ 3 ข้อของหุ่นยนต์ 
ดูเพิ่มที่: วรรณกรรมชุดจักรวรรดิ และ วรรณกรรมชุดสถาบันสถาปนา
นรกระฟ้า
โครงเรื่อง

ในวันคริสต์มาสอีฟ จอห์น แมคเคลน ตำรวจนิวยอร์ก เดินทางมาที่อาคารนากาโตมิในลอสแอนเจลิส เพื่อร่วมงานเลี้ยงวันคริสต์มาสกับฮอลลี ภรรยาที่ตอนนี้แยกกันอยู่ ขณะที่แมคเคลนกำลังเปลี่ยนชุด กลุ่มติดอาวุธนำโดยฮันส์ กรูเบอร์ได้บุกเข้ามาในอาคาร แขกทั้งหมดถูกจับเป็นตัวประกัน ส่วนแมคเคลนลอบหนีออกมาได้
กรูเบอร์แยกไปคุยกับโจเซฟ ทาคางิ ผู้บริหารบริษัทนากาโตมิและบังคับให้เขาบอกรหัสห้องนิรภัยของอาคารซึ่งภายในมีพันธบัตรมูลค่า 640 ล้านดอลลาร์สหรัฐ แต่ทาคางิไม่ยอมบอก กรูเบอร์จึงยิงทาคางิที่ศีรษะ แมคเคลนซึ่งเห็นเหตุการณ์ทั้งหมดรีบหนีหลังจากถูกโทนี ลูกน้องของกรูเบอร์ไล่ตาม แมคเคลนสู้กับโทนีจนฝ่ายหลังตกบันไดคอหักและยึดอาวุธและวิทยุสื่อสารของโทนีไป เขาใช้ติดต่อกับอัล พาวเวลล์ ตำรวจลอสแอนเจลิสเพื่อขอความช่วยเหลือ ต่อมากรูเบอร์ส่งลูกน้อง 2 คนคือไฮน์ริชและมาร์โคไปเพื่อกำจัดแมคเคลน แต่ทั้งสองคนกลับถูกแมคเคลนยิงเสียชีวิต ด้านพาวเวลล์ไปตรวจที่อาคารและพบกับเอ็ดดี ลูกน้องของกรูเบอร์ที่ปลอมเป็นฝ่ายต้อนรับ เมื่อไม่พบอะไรผิดสังเกต พาวเวลล์จึงขับรถออกไป แต่แมคเคลนโยนศพของมาร์โคลงมา ทำให้พาวเวลล์รีบขอกำลังเสริมมาที่อาคารนี้
ต่อมาหน่วยปฏิบัติการพิเศษได้บุกอาคาร แต่ถูกเจมส์และอเล็กซานเดอร์ ลูกน้องของกรูเบอร์ตอบโต้ด้วยจรวด แมคเคลนจึงใช้ระเบิด C4 ที่ยึดมาจากไฮน์ริชฆ่าทั้งสองคน แฮร์รี เอลลิส เพื่อนร่วมงานของฮอลลีเสนอตัวเป็นคนกลางในการเจรจาระหว่างแมคเคลนและกรูเบอร์ แต่แมคเคลนไม่ยอมรับข้อเสนอ กรูเบอร์จึงยิงเอลลิสเสียชีวิต ต่อมากรูเบอร์ออกไปตรวจดูระเบิดที่ชั้นดาดฟ้าและพบกับแมคเคลน แต่กรูเบอร์หลอกว่าตัวเองชื่อ บิล เคลย์และเป็นตัวประกันที่หนีออกมาได้ แมคเคลนให้ปืนเขาไว้เพื่อป้องกันตัว กรูเบอร์พยายามใช้ปืนยิงแมคเคลนแต่ปืนไม่มีกระสุน ก่อนที่แมคเคลนจะจัดการกรูเบอร์ คาร์ล ฟรังโกและฟริตซ์ ลูกน้องของกรูเบอร์ได้ตามมาและยิงต่อสู้กัน ฟรังโกและฟริตซ์เสียชีวิต ส่วนแมคเคลนหนีไปได้
ต่อมาเจ้าหน้าที่ FBI ได้เข้ามาดูแลสถานการณ์และสั่งตัดไฟฟ้าของอาคาร ซึ่งเข้าแผนของกรูเบอร์เพราะจะทำให้ตัวล็อกตัวสุดท้ายของห้องนิรภัยเปิดออก กรูเบอร์ขอเฮลิคอปเตอร์เพื่อใช้หลบหนี โดยเขามีแผนจะระเบิดดาดฟ้าเพื่อฆ่าตัวประกันทั้งหมดและหลอกว่าพวกเขาเสียชีวิตในการระเบิด แมคเคลนตามไปที่ดาดฟ้าและสู้กับคาร์ล ในขณะเดียวกันกรูเบอร์เห็นข่าวเกี่ยวกับครอบครัวแมคเคลนจึงอนุมานได้ว่าฮอลลีเป็นภรรยาของแมคเคลน กรูเบอร์จึงจับฮอลลีเป็นตัวประกัน ด้านแมคเคลนหลังจากจับคาร์ลแขวนคอและฆ่าอูลี ลูกน้องของกรูเบอร์ เขาขึ้นไปที่ดาดฟ้าและสั่งให้ตัวประกันทั้งหมดลงจากดาดฟ้า กรูเบอร์กดระเบิดทำลายดาดฟ้าและเฮลิคอปเตอร์ของ FBI ส่วนแมคเคลนหนีลงมาจากดาดฟ้าโดยผูกตัวเองกับสายดับเพลิง
ทีโอ ลูกน้องของกรูเบอร์ลงมาที่ลานจอดรถเพื่อหารถหลบหนี แต่ถูกอาร์กายล์ คนขับรถของแมคเคลนชกจนสลบ แมคเคลนสู้กับคริสตอฟฟ์ ลูกน้องของกรูเบอร์จนอีกฝ่ายสลบและพบกับกรูเบอร์ที่จับฮอลลีเป็นตัวประกันกับเอ็ดดี แมคเคลนทำท่าเหมือนยอมแพ้แล้วใช้ปืนที่ซ่อนไว้ด้านหลังยิงเอ็ดดีเสียชีวิต ส่วนกรูเบอร์ถูกแมคเคลนยิงจนทะลุออกนอกหน้าต่างแต่เกี่ยวนาฬิกาของฮอลลีไว้ เขาพยายามจะยิงแมคเคลนและฮอลลี แต่แมคเคลนปลดนาฬิกาได้ก่อน กรูเบอร์จึงร่วงลงไปเสียชีวิต
แมคเคลนและฮอลลีออกมาเจอพาวเวลล์ที่ด้านนอกอาคาร โดยมีคาร์ลซึ่งยังไม่เสียชีวิตตามออกมา แต่ถูกพาวเวลล์ยิงก่อนจนเสียชีวิต ส่วนอาร์กายล์ขับรถออกมารับแมคเคลนและฮอลลี ริชาร์ด ธอร์นเบิร์ก นักข่าวที่เสนอข่าวครอบครัวแมคเคลนขอสัมภาษณ์แมคเคลน แต่ถูกฮอลลีชก แมคเคลนและฮอลลีขึ้นรถโดยมีอาร์กายล์ขับออกไป
นักแสดง

บรูซ วิลลิซ ในปี 2010 (ซ้าย) และแอลัน ริกแมน ในปี 2011 (ขวา) ผู้รับบทจอห์น แมคเคลนและฮันส์ กรูเบอร์ ตามลำดับ
บรูซ วิลลิส รับบท จอห์น แมคเคลน
แอลัน ริกแมน รับบท ฮันส์ กรูเบอร์
อเล็กซานเดอร์ กอดูนอฟ รับบท คาร์ล
บอนนี่ เบเดเลีย รับบท ฮอลลี เจนเนโร-แมคเคลน
เรจินัลด์ เวลจอห์นสัน รับบท อัล พาวเวลล์
พอล กลีสัน รับบท ดเวย์น ที โรบินสัน
เดโวโร่ ไวท์ รับบท อาร์กายล์
วิลเลียม อเทอร์ตัน รับบท ริชาร์ด ธอร์นเบิร์ก
ฮาร์ต บอชเนอร์ รับบท แฮร์รี่ เอลลิส
เจมส์ ชิเกตะ รับบท โจเซฟ โยชิโนบุ ทาคางิ
แหล่งข้อมูลอื่น

วิกิคำคม มีคำคมที่กล่าวโดย หรือเกี่ยวกับ นรกระฟ้า
นรกระฟ้า ที่อินเทอร์เน็ตมูวีเดตาเบส
นรกระฟ้า ที่สยามโซน
| ด ค กดาย ฮาร์ด |
| --- | --- |
ภาพยนตร์: นรกระฟ้า (1988) • ดาย ฮาร์ด 2 อึดเต็มพิกัด (1990) • ดาย ฮาร์ด 3 แค้นได้ก็ตายยาก (1995)  • ดาย ฮาร์ด 4.0 ปลุกอึด ตายยาก (2007) • วันดีมหาวินาศ คนอึดตายยาก  (2013)
วิดีโอเกมส์: Die Hard (1990) • Die Hard Arcade (1996) • Die Hard Trilogy (1996) • Die Hard Trilogy 2: Viva Las Vegas (2000) • Die Hard: Nakatomi Plaza (2002) • Die Hard: Vendetta (2002)
อื่นๆ: รายชื่อตัวละคร
นัชชา บุตรศรี

| ปู นัชชา บุตรศรี |
| --- | --- |
เกิด: พ.ศ. 2526 ศศมนตร บุตรศรี
อาชีพ: นักแสดง วีเจ
ปีที่แสดง: พ.ศ. 2543 - ปัจจุบัน
ผลงานเด่น: เบญจา คีตา ความรัก
สังกัด: เอ็มทีวีเอเชีย (ต่างประเทศ)
นัชชา บุตรศรี (ชื่อเกิด : ศศมล บุตรศรี / ชื่อเล่น:ปู) ก้าวเข้าสู่วงการบันเทิงโดยเริ่มจากการถ่ายโฆษณายาสระผมรีจอยส์, นางเอกมิวสิกวิดีโอ, พิธีกร และเป็นตัวแทนคนแรกของประเทศไทย ที่ได้เป็นวีเจ ทางเอ็มทีวีเอเชีย ออกอากาศ 5 ประเทศ ได้แก่ ญี่ปุ่น อินโดนีเซีย มาเลเซีย ไต้หวัน และฮ่องกง จึงไม่ต้องห่วงเลยว่า ภาษาอังกฤษของเธอจะดีแค่ไหน
เธอเริ่มโลดแล่นบนจอเงินครั้งแรกกับภาพยนตร์แอ็คชั่นต่างชาติ “Final Combat” (ปี 2003) รับบทเป็นน้องสาวของนางเอก (ซอนย่า คูลลิ่ง) ประกบ โทนี่ ไวท์ กำกับโดย Menahem Golan และ “Beautiful Boxer” (ปี 2003) (– Beautiful Boxer ได้รับเลือกให้เข้าฉายในสาขา Panorama ของเทศกาลภาพยนตร์เบอร์ลินครั้งที่ 54 ปี 2004) ในบทพี่สาวของตุ้ม
ซึ่งในเรื่องนี้เธอต้องสวมบทบาทเป็นผู้หญิงสูงวัย ประกบคู่เป็นคนรักของ สรพงษ์ ชาตรี ด้านผลงานละครก็มี เบญจา คีตา ความรัก ในปี 2546 รับบทเป็น มินตรา คู่กับ อัษฎาวุธ เหลืองสุนทร และ ละครเรื่อง อุบัติเหตุ รับบทเป็น แกมกาญจน์
ผลงาน > ละคร

ทางผ่านกามเทพ (2544)
ปิ่นไพร รับบท ดวงเดือน (2544)
บัวกลางบึง รับเชิญ (2545)
เบญจา คีตา ความรัก รับบท มินตรา (2546)
อุบัติเหตุ รับบท แกมกาญจน์ (2555)
เล่ห์นางหงส์ รับบท ลักขณา (2557)
ผลงาน > ละครสั้น

ฟ้ามีตา ตอน คนกลางคืน (2555)
ฟ้ามีตา ตอน ตัวเสนียด (2556)
ฟ้ามีตา ตอน คนมีแฟนนี้มันโก้จริงๆ (2556)
ฟ้ามีตา ตอน คนแล้งน้ำใจ (2557)
ฟ้ามีตา ตอน กลับมาตายรัง (2557)
ฟ้ามีตา ตอน ติ่งไร้สติ (2557)
ผลงาน > ภาพยนตร์

Final Combat (2546)
บิวตี้ฟูล บ๊อกเซอร์ (Beautiful Boxer) (2546)
วาไรตี้ผีฉลุย (2548)
ลาง หลอก หลอน (2549)
ผลงาน > ผลงานเพลง

เพลงประกอบละคร "เบญจา คีตา ความรัก" ชื่อเพลง "สายชล" คู่กับ อัษฎาวุธ เหลืองสุนทร
เพลงประกอบภาพยนตร์ "ลูกหลานใครหว่า? ป่วนซ่านายเจี๋ยมเจี้ยม" เพลง "ของขวัญ"
ผลงาน > มิวสิควีดีโอ

เพลง "ไหน" ของ ลีโอ พุฒ
เพลง "คนที่ใช่ (ในวันที่ผิด)" ของ โฟร์ท-นฤมล จิวังกูร
แดร์เดวิล (ตัวละครมาร์เวลคอมิกส์)

| แดร์เดวิล> ข้อมูลการจัดพิมพ์ |
| --- | --- |
ผู้จัดพิมพ์: มาร์เวลคอมิกส์
ปรากฏตัวครั้งแรก: แดร์เดวิล ฉบับ 1 (เมษายน 1964)
สร้างสรรค์โดย: สแตน ลี บิลล์ เอเวอเรตต์
ข้อมูลในเรื่อง
ชื่อจริง: แมทิว ไมเคิล "แมตต์" เมอร์ด็อก
สังกัดทีม: ชีลด์ เดอะเชสต์ เนลสันและเมอร์ด็อก ดิเฟนเดอส์ จัสติซลีก เดอะแฮนด์ นิวอะเวนเจอส์
พลพรรค: แบล็กวิโดว์ อิเล็กตรา
ความสามารถ:  ใช้ประสาทสัมผัสด้วยเรดาร์  มีประสาทสัมผัสทั้งหมดเหนือมนุษย์  ร่างกายเป็นยางหลังจากกินผลปีศาจ  กีฬากรีฑายอดเยี่ยม  เชี่ยวชาญการสืบสวน  เชี่ยวชาญการแม่นปืน  เป็นอาจารย์ศิลปะการต่อสู้ ยิมนาสติก และกายกรรม 
แดร์เดวิล (อังกฤษ: Daredevil) เป็นตัวละครการ์ตูนซูเปอร์ฮีโรสัญชาติอเมริกันจากมาร์เวลคอมิกส์ แดร์เดวิลสร้างสรรค์โดยนักเขียน สแตน ลี และนักวาด บิลล์ เอเวอเรตต์ โดยปรากฏตัวครั้งแรกในการ์ตูนเรื่อง แดร์เดวิล ฉบับ 1 (เมษายน ค.ศ. 1964)
ต้นกำเนิดของแดร์เดวิลเกิดขึ้นที่ย่านเฮลส์คิตเชนในนครนิวยอร์ก แมตต์ เมอร์ด็อกเป็นเด็กหนุ่มที่ตาบอดเพราะถูกสารกัมมันตรังสีที่บรรทุกมาจากรถบรรทุกคันหนึ่ง ขณะที่ผลักชายแก่คนหนึ่งซึ่งกำลังจะถูกรถชน สารกัมมันตรังสีก็ราดใส่ตาของแมตต์ ในขณะที่เขาไม่สามารถมองเห็นได้ แต่การที่ถูกสารกัมมันตรังสีราดใส่ตา ทำให้เขามีประสาทสัมผัสที่สูงกว่าคนทั่วไป เขามีพ่อเป็นนักมวยชื่อแจ็ค เมอร์ด็อคคอยช่วยเหลือเขาในขณะที่เขาเติบโตขึ้น แต่แจ็คถูกฆ่าตายในภายหลังโดยมาเฟียที่ต้องการจะให้แจ็คล้มมวย หลังจากเหตุการ์ณนั้นแมตต์ก็ได้สวมชุดสีเหลือง-แดง-ดำ(ต่อมาเป็นสีแดงเข้ม) แมตต์พยายามออกปราบอาชญากรและคนเลวในเมืองตอนกลางคืน รวมทั้งบูลส์อายและคิงพิน นอกจากนี้เขายังเป็นทนายความ แดร์เดวิลเป็นที่รู้จักโดยทั่วไปในชื่อชายผู้ไร้ความกลัว และ ปิศาจแห่งเฮลส์คิตเชน
แฟรงค์ มิลเลอร์ได้เป็นผู้แลตัวละครนี้ในต้นทศวรรษ 1980 และได้ทำให้ตัวละครนี้ได้รับความนิยมและสำคัญอย่างมากในจักรวาลมาร์เวล แดร์เดวิลมีการปรากฏตัวในสื่อต่างๆตั้งแต่แอนิเมชั่น รวมถึงวิดีโอเกม และสินค้า และในปีพ.ศ. 2546 ได้มีการสร้างภาพยนตร์แดร์เดวิลโดยทเวนตีท์เซนจูรีฟอกซ์ รับบทโดยเบน แอฟเฟล็ค ต่อมาชาร์ลี ค็อกซ์ก็ได้มารับบทเป็นแดร์เดวิล ในมาร์เวลส์ แดร์เดวิล ออกฉายทางช่องเน็ตฟลิกซ์เมื่อวันที่ 10 เมษายน ค.ศ. 2015เป็นต้นมา